ส่งผู้ต้องหาคดีฆ่าหั่นศพไปฝากขังผัดที่ 1 ศาลจังหวัดพระโขนงแล้ว
เมื่อเวลา 10.00 น. วันที่ 16 ธ.ค. 2557 พ.ต.ท.ณภัทร นิ่มวงษ์ พงส.ผนพ.สภ.สำโรงเหนือ จ.สมุทรปราการ นำตัวนายธานี พ่อแก้ว หรือ แอ้ม อายุ 28 ปี ผู้ต้องหาคดีฆ่าหั่นศพ นางสมยศ นมัสการ อายุ 42 ปี กุ๊กร้านอาหารแห่งหนึ่ง ย่านถนนเกษตรนวมินทร์ กทม. เสียชีวิต และนำชิ้นส่วนไปทิ้งตามจุดต่างๆ เมื่อวันที่ 11 ธ.ค.ที่ผ่านมา ไปตรวจร่างกายที่โรงพยาบาลสมุทรปราการ หลังเมื่อวานนี้ (15 ธ.ค.) เจ้าหน้าที่จึงควบคุมตัวไว้ที่ห้องขังของ สภ.สำโรงเหนือ เพื่อยืนยันว่า ผู้ต้องหามีสุขภาพร่างกายแข็งแรง และไม่มีร่องรอยของการถูกทำร้ายร่างกายแต่อย่างใด ก่อนจะนำตัวไปขออำนาจศาลจังหวัดพระโขนง ฝากขังในผัดที่ 1 ซึ่งทางพนักงานสอบสวนได้คัดค้านการขอประกันตัวเนื่องจากเป็นคดีอุกฉกรรจ์,ทั้งนี้ คดีฆ่าหั่นศพดังกล่าวถูก เปิดเผยขึ้นเมื่อวันที่ 11 ธ.ค.ที่ผ่านมา หลังตำรวจ สภ.สำโรงใต้ อ.พระประแดง ได้รับแจ้งพบชิ้นส่วน ศีรษะมนุษย์ลอยติดล้อยางบริเวณแม่น้ำเจ้าพระยา และตำรวจ สภ.สำโรงเหนือ รับแจ้งพบชิ้นส่วนมนุษย์ถูกโยนไว้ในป่าหญ้าริมถนนสรรพาวุธ หรือรถรางรถไฟสายเก่า หลังจากตำรวจใช้เวลาสืบสวนหาเบาะแสไม่นาน ก็สามารถจับกุมผู้ต้องหาได้ในที่สุด
พงส.สภ.สำโรงเหนือ นำตัวผู้ต้องหา คดีฆ่าหั่นศพไปฝากขังผัดที่ 1 ศาลจังหวัดพระโขนง
ฝากขัง,ฆ่าหั่นศพ,สภ.สำโรงเหนือ,นายแอ้มฆ่าหันศพ,ศาลจังหวัดพระขโนง,พงส.ผนพ.สภ.สำโรงเหนือ,จ.สมุทรปราการ,สภ.สำโรงใต้,อ.พระประแดง